Diari Oficial de la Generalitat Valenciana


Sumari del DOGV 4854, del 01-10-2004 (2004/9530)

Actuacions número 227/2000. Cèdula de notificació.
--------------------------------------------------

### Dades del document

Número de DOGV
:   4854

Data del DOGV
:   01-10-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/9530


Organisme emissor
:   Jutjat de Primera Instància Número 2 de Torrevieja

Tipus de document
:   Anunci

Actuacions número 227/2000. Cèdula de notificació. [2004/A9530]
  
Juana López Hoyos, jutgessa del Jutjat de Primera Instància número 2 de Torrevieja i partit, fa saber:
  
Que en este Jutjat es tramiten les actuacions de menor quantia que se seguixen amb el número 227/2000, a instància de la Comunitat de Propietaris Edificio Peysa, representat pel procurador senyor Cánovas Seiquer, contra María Ginesa Sáez Sáez, Carmen Rivera Gallego, Francisco Bolufer Buiges, Miguel Ángel Corredor Navarro i José Albadalejo Pérez, en què s'ha dictat la sentència de data 22 de juliol de 2003, mitjançant la qual s'acorda notificar a María Ginesa Sáez Sáez, Carmen Rivera Gallego, Miguel Ángel Corredor Navarro i José Albadalejo Pérez el que es va efectuar en la forma legal, llevat de l'herència jacent i hereus desconeguts del finat senyor Bolufer Beiges. En virtut de la resolució dictada el dia de hui en el procediment adés indicat, es publica la decisió íntegra de la sentència dictada perquè els valga de notificació, i que té el tenor literal següent:
  
«Decisió:
  
Que, estimant parcialment la demanda interposada pel procurador Alberto Cánovas Sequier, en nom i representació de la Comunitat de Propietaris Edifici Peysa, contra María Ginesa Sáez Sáez, declare que, respecte de les deficiències observades, cal procedir-hi a la instal·lació, construcció o esmena d'acord amb el que exigix el projecte en la normativa vigent i conforme al fi per al qual es van construir i, en conseqüència, la condemne a realitzar a costa seua i amb la supervisió d'un tècnic designat judicialment a:
  
a) Col·locar les persianes a les cuines i saló menjador de tots els habitatges.
  
b) Canviar el sentit de l'obertura de les portes de cuina que està invertit segons el projecte.
  
c) Col·locar l'aïllant a les cambres dels murs exteriors.
  
d) Col·locar el desguàs a la sala de comptadors d'aigua.
  
e) Alçar fins a l'altura reglamentària les xemeneies de ventilació tipus shunt.
  
Tot això amb l'advertència que, si no ho fa així, es manarà executar a costa seua, i que s'hauran de desestimar la resta de pretensions formulades per la part actora.
  
Que, així mateix, estime parcialment la demanda interposada pel procurador Alberto Cánovas Sequier, en nom i representació de Comunitat de Propietaris Edificio Peysa, contra Carmen Rivera Gallego, herència jacent de Francisco Bolufer Buiges, Miguel Ángel Corredor Navarro i José Albadalejo Pérez, declare que l'ampit de la terrassa mereix la qualificació de ruïnós i, en conseqüència, condemne els demandats de forma conjunta i solidària a pagar el cost de l'enderroc de l'ampit de la terrassa, atés que ja s'ha reparat i que l'obligació de fer-ho els corresponia, i desestime la resta de pretensions de la part actora.
  
Cada una de les parts pagarà les costes causades a instància seua i les comunes a mitges.
  
Esteneu un testimoni de la present resolució, que quedarà unit a les actuacions, adjuntant-ne l'original al llibre de sentències d'este Jutjat.
  
Notifiqueu la present resolució a totes les parts, fent-los saber que contra ella es pot interposar un recurs d'apel·lació davant d'este Jutjat, que haurà de resoldre l'Audiència Provincial d'Alacant, Secció Setena d'Elx, en el termini de cinc dies següents a la seua notificació.
  
Esta és la meua sentència, que pronuncia, mana i firma Juana López Hoyos, jutgessa del Jutjat de Primera Instància i Instrucció número 2 de Torrevieja i partit.»
  
I perquè valga de notificació en la forma escaient a l'herència jacent i hereus desconeguts de Francisco Bolufer Buiges, expedisc la present cèdula.